Hellekister ble brukt som begravelsesform i senneolittikum (2400-1800 f.Kr.). I Norge er de sjeldne, bare 12-15 er kjent. Hellekista på sydspissen av Storøya inneholdt lite som kunne bidra med tidfesting, så det er usikkert om den er fra denne tidsperioden. Den er 4 meter lang, 2,3 meter bred, og en halv til en meter dyp. Den har stående steiner mot øst og nord, og en jordfast og noe tilhogd stein mot vest.